
	1.
	Likumprojekts
2) ELWIND projekts – atkrastes vēja parka izveide un ekspluatācija Latvijas teritoriālajā jūrā, kā arī tā pieslēguma izveide Ceturtajam starpsavienojumam, radiālā savienojuma ar sauszemi un pieslēguma uz sauszemes Latvijas elektroenerģijas pārvades sistēmai izveide un ekspluatācija, ieskaitot Ceturtā starpsavienojuma pieslēguma punktu pastiprinājumu Latvijas teritoriālajā jūrā un Latvijas elektroenerģijas pārvades sistēmā uz sauszemes; 
	Priekšlikums
Likumprojekta 6.panta pirmajā daļā norādīts, ka ELWIND projekts tiek īstenots arī Igaunijas teritorijā. Līdz ar to normu skaidrībai rosinām Likumprojekta 1. panta 2.punktā  sniegtajā ELWIND projekta skaidrojumā ietvert arī norādi un ELWIND projekta Igaunijas daļu.

Sabiedrisko pakalpojumu regulēšanas komisijas 2022. gada 14. aprīļa lēmuma Nr. 1/5 "Sistēmas pieslēguma noteikumi elektroenerģijas ražotājiem"  2.4. apakšpunktā tiek definēts termins "pieslēguma vieta", kas ir pieslēguma punkts sistēmā, pie kura atbilstoši pamatotām tehniskām prasībām un par ekonomiski pamatotām izmaksām iespējams pieslēgt ražotāja elektrostaciju. Saskaņojot normatīvajos aktos lietotos terminus, attiecīgi arī Likumprojektā termins "pieslēguma punkts" vietā būtu izmantojams termins "pieslēguma vieta". Vienlaikus norādāms, ka ar pastiprinājumu saprot esoša tīkla jaudas palielināšanu Ievērojot iepriekš minēto un to, ka Latvijas-Igaunijas 4.starpsavienojums, kā arī pieslēgums tam vēl tiks ierīkots, ELWIND projekta definīcija ir precizējama, izslēdzot atsauci  Ceturtā starpsavienojuma pieslēguma punktu (vietu) pastiprinājumu.
Piedāvātā redakcija
-
	Indra Niedrīte (KEM)

	2.
	Likumprojekts
(2) Likums nosaka kārtību un prasības, atbilstoši kādām elektroenerģijas pārvades sistēmas operators projektē, izbūvē un pārvalda Ceturto starpsavienojumu, likumā noteiktajā apjomā ņemot vērā ELWIND projekta vajadzības. 
	Priekšlikums
Likumprojekta 3. panta otro daļu nepieciešams precizēt, jo Likumprojektā nav noteikta kārtība, kādā elektroenerģijas pārvades sistēmas operators projektē, izbūvē un pārvalda Ceturto starpsavienojumu. Starpsavienojumu projektēšanas un būvniecības kārtība un prasības ir noteikta būvniecības procesu regulējošos normatīvajos aktos, starpsavienojumu pārvaldības kārtība ir noteikta enerģētikas nozari regulējošos normatīvajos aktos.
Piedāvātā redakcija
-
	Indra Niedrīte (KEM)

	3.
	Likumprojekts
4. ELWIND projekta teritorija, plānotā uzstādītā jauda, ceturtais starpsavienojums un nacionālo interešu objekta statuss
	Priekšlikums
Likumprojekta 4. panta nosaukumu nepieciešams precizēt, ņemto vērā, ka plānotā uzstādītā jauda ir ELWIND projektā ietilpstošam atkrastes vēja parkam, nevis ELWIND projektam.
Piedāvātā redakcija
-
	Indra Niedrīte (KEM)

	4.
	Likumprojekts
(1) ELWIND projektu īsteno Latvijas teritoriālajā jūrā atkrastes vēja parku izpētes zonā E4.
	Priekšlikums
Nodrošinot normas skaidrību, Likumprojekta 4, pantā pirmā daļa būtu papildināma ar atsauci uz dokumentu, kurā noteikta atkrastes vēja parku izpētes zona E4.
Piedāvātā redakcija
-
	Indra Niedrīte (KEM)

	5.
	Likumprojekts
(2) ELWIND projekta Latvijas daļā paredzamā uzstādāmā elektroenerģijas ražošanas jauda ir 1000 megavatu. 
	Priekšlikums
Saskaņā ar Likumprojekta 1. panta 2. punktā noteikto  ELWIND projekts tiek īstenot tikai Latvijā, līdz ar to Likumprojekta 4. panta otrajā daļā nav nepieciešama atsauce uz ELWIND projekta Latvijas daļu, Turklāt šajā normā uzstādāmā elektroenerģijas ražošanas jauda ir nosakāma ELWIND projektā ietilspošajam atkrastes vēja parkam, nevis visam projektam.
Piedāvātā redakcija
-
	Indra Niedrīte (KEM)

	6.
	Likumprojekts
(3) ELWIND projektam un ceturtajam starpsavienojumam, ieskaitot visu to veidojošo infrastruktūru Latvijas teritoriālajā jūrā un uz sauszemes, tiek noteikts nacionālo interešu objekta statuss.
	Priekšlikums
Ievērojot, ka Likumprojekta 1. panta 3. punktā jau ir noteikts, kas veido  ceturto starpsavienojumu, Likumprojekta 4. panta trešajā daļā izslēdzami vārdi "ieskaitot visu to veidojošo infrastruktūru Latvijas teritoriālajā jūrā un uz sauszemes".
Piedāvātā redakcija
-
	Indra Niedrīte (KEM)

	7.
	Likumprojekts
5. Ceturtā starpsavienojuma teritorija, infrastruktūra, finansēšana un nacionālo interešu objekta statuss
	Priekšlikums
Likumprojekta 5. panta nosaukumu jāprecizē, jo minētajā pantā nav normu par teritoriju,kurā ierīkos ceturtā starpsavienojumu, kā arī nav normu attiecībā uz ceturtā starpsavienojumu veidojošiem elementiem (infrastruktūru). Bez tam būtu izvērtējama 5.panta nepieciešamība, ņemot vērā Likumprojekta 4. pantā noteikto.
Piedāvātā redakcija
-
	Indra Niedrīte (KEM)

	8.
	Likumprojekts
(1) Ceturtā starpsavienojuma izpētes, ietekmes uz vidi, projektēšanas un būvniecības izmaksas elektroenerģijas pārvades sistēmas operators finansē,  piesaistot Eiropas Savienības vai cita ārvalstu finanšu instrumenta līdzekļus, bet atlikušo daļu sedzot no saviem līdzekļiem.
	Priekšlikums
Klimata un enerģētikas ministrija uztur AS "Augstsprieguma tīkls" iepriekš izteikto iebildumu ar lūgumu normu svītrot no Likumprojekta, ņemot vērā, ka ceturtā starpsavienojuma finansēšanas pienākuma ietekme uz elektroenerģijas pārvades sistēmas operatoru nav tikusi vērtēta un konceptuāli akceptēta no uzraugošo institūciju puses (Klimata un enerģētikas ministrijas un Sabiedrisko pakalpojumu regulēšanas komisijas). Papildus norādāms, ka ar normatīvo aktu noteikts  pienākums konkrētai aktivitātei piesaistīt Eiropas Savienības līdzfinansējumu, nav uzskatāms par pamatotu, jo šāda pienākuma izpilde pēc būtības pilnībā nav elektroenerģijas pārvades sistēmas operatora kontrolē.
Starpsavienojuma ierīkošana, izmantojot elektroenerģijas pārvades sistēmas operatora līdzekļus nozīmē, ka ierīkošanas izmaksas tiek iekļautas elektroenerģijas pārvades sistēmas pakalpojuma tarifā, kas būtu norādāms arī Likumprojektā. Savukārt anotāciju būtu papildināma ar detalizētu ceturtā starpsavienojuma ierīkošanas izmaksu ietekmi uz elektroenerģijas pārvades sistēmas tarifiem.
Piedāvātā redakcija
-
	Indra Niedrīte (KEM)

	9.
	Likumprojekts
(2) Ceturtajam starpsavienojumam, ieskaitot visu to veidojošo infrastruktūru Latvijas teritoriālajā jūrā un uz sauszemes Latvijā, tiek noteikts nacionālo interešu objekta statuss. 
	Priekšlikums
Ņemot vērā Likumprojekta 4. panta trešajā daļā noteikto, novēršot normu dublēšanos, Likumprojekta 5. panta otrā daļa būtu izslēdzama.
Piedāvātā redakcija
-
	Indra Niedrīte (KEM)

	10.
	Likumprojekts
(2) Pārvades sistēmas operators izvieto iekārtas un būves, kas ierīkotas Latvijas jūras ūdeņos ELWIND projekta radiālajam pieslēgumam Latvijas pārvades sistēmai un elektroenerģijas nodošanai elektroenerģijas tīklā.
	Priekšlikums
Atbilstoši enerģētikas nozari regulējošiem normatīvajiem aktiem Latvijā darbojas elektroenerģijas, dabasgāzes un siltumenerģijas pārvades sistēmas operatori, un nenorādot nozari, kurā pārvades sistēmas operators darbojas, norma attieksies uz visiem iepriekš minētajiem pārvades sistēmas operatoriem. Līdz ar to Likumprojekta 6. panta otrajā daļa precizējam, paredzot elektroenerģijas pārvades sistēmas operatora pienākumu. Turklāt norma ir precizējam, jo tā ir neskaidra - nav saprotams, kas ir domāts ar ierīkotu iekārtu un būvju izvietošanu-, nav saprotams tās mērķis, ko ar to paredzēts noregulēt. 
Piedāvātā redakcija
-
	Indra Niedrīte (KEM)

	11.
	Likumprojekts
(4) Kompetentajai institūcijai ir tiesības pieprasīt un saņemt atļauju jaunas elektroenerģijas ražošanas iekārtas ieviešanai ELWIND projekta ietvaros līdz izsoles līguma noslēgšanai ar Attīstītāju. Līdz ar izsoles līguma parakstīšanu Attīstītājs iegūst tiesības projektēt, izbūvēt un nodot ekspluatācijā ELWIND projekta elektroenerģijas tīkla pieslēgumu uz kompetentajai institūcijai izsniegtās atļaujas pamata, nepārsniedzot minētajā atļaujā noteikto maksimālo jaunas elektroenerģijas ražošanas iekārtas jaudu.
	Priekšlikums
Saskaņā ar Elektroenerģijas tirgus likuma 22. panta pirmo daļu Būvniecības valsts kontroles biroja atļauja ir nepieciešama ražošanas jaudu palielināšanai, atjaunošanai un jaunas elektroenerģijas ražošanas iekārtas ieviešanai, ja elektroenerģijas ražošanas iekārtu ar jaudu, kas ir vienāda vai pārsniedz 500 kilovatus, paredzēts pievienot pārvades sistēmai vai sadales sistēmai. Minētā atļauja nenodrošina tiesības elektroenerģijas ražošanas iekārtas pieslēguma elektroenerģijas sistēmai ierīkošanai. Atbilstoši Sabiedrisko pakalpojumu regulēšanas komisijas 2022. gada 14. aprīļa lēmumam Nr. 1/5 "Sistēmas pieslēguma noteikumi elektroenerģijas ražotājiem" pieslēguma ierīkošanai ir nepieciešams saņemt elektroenerģijas sistēmas operatora, pie kura sistēmas tiks pieslēgta elektroenerģijas ražošanas iekārta, izsniegtas tehniskās prasības. Līdz ar to Likumprojekta 6. panta ceturtā daļa ir precizējam, tajā skaitā norādot, ka Attīstītājs nevis iegūst tiesības, bet ir uzskatāms par atļaujas turētāju.

Ievērojot, ka spēkā esošais atļauju jaunas elektroenerģijas ražošanas iekārtas ieviešanai regulējums paredz, ka atļauju pieprasa elektroenerģijas ražošanas iekārtu attīstītājs, atkārtoti norādām uz nepieciešamību papildināt anotāciju ar skaidrojumu, kāpēc atļauju ir nepieciešams saņemt LIAA, nevis Attīstītājam, kurš lems par to, kāds tieši vēja parks tiks attīstīts.
 
Piedāvātā redakcija
-
	Indra Niedrīte (KEM)

	12.
	Likumprojekts
(7) Attīstītājs izsoles noteikumos noteiktajā apmērā, kārtībā un termiņā izsoles noteikumos norādītajam adresātam atlīdzina izmaksas par Latvijas teritoriālajā jūrā un uz sauszemes Latvijā izvietoto apakšstaciju, ja tāda pirms izsoles tikusi izveidota ELWIND atkrastes vēja parka vajadzībām, un pieslēguma sauszemes pastiprinājumu projektēšanu un izbūvi. Attīstītājs apmaksā radiālā pieslēguma izbūvi un ELWIND projekta pieslēgšanu Latvijas pārvades sistēmai Latvijas teritoriālajā jūrā un uz sauszemes Latvijā.
	Priekšlikums
Rosinām Likumprojekta 6. pantu  papildināt ar jaunām daļām, kurās tiek noteiktas būtiskākās izsoles nolikumā un  izsoles līguma prasības. 
Norādāms, Likumprojekta 6. panta  piektajā un sestajā daļā ir paredzēts, ka tiek izstrādāts izsoles nolikums, nevis izsoles noteikumu, kā tas paredzēts septītajā daļā. Nepieciešams salāgot Likumprojekta 6. pantā izmantotos terminus.
Papildus norādāms, ka pieslēgums elektroenerģijas sistēmai tiek ierīkots ELWIND projektā ietilpstošajam atkrastes vēja parkam, nevis ELWIND projektam. Aicinām noteikt, ka attīstītājs sedz radiālā pieslēguma ierīkošanas izmaksās, nevis apmaksā tā izbūvi.
Piedāvātā redakcija
-
	Indra Niedrīte (KEM)

	13.
	Likumprojekts
7. ELWIND projekta pieslēgums Latvijas pārvades sistēmai
	Priekšlikums
Likumprojekta 7.panta nosaukums precizējams, jo pieslēgums elektroenerģijas sistēmai tiek ierīkots ELWIND projektā ietilpstošajam atkrastes vēja parkam, nevis ELWIND projektam. Saskaņā ar Likumprojekta 1. panta  2.punktu ELWIND projekts cita starpā nozīmē atkrastes vēja parka ekspluatāciju, kurai nekādi nav iespējams ierīkot pieslēgumu.
Piedāvātā redakcija
-
	Indra Niedrīte (KEM)



